இந்தியன் சூப்பர் லீக் கால்பந்து போட்டித் தொடரில் களமிறங்கும் சென்னையின் எப்சி அணியின் புதிய பயிற்சியாளர் ஜான் கிரிகோரி, 4வது சீசனில் எதிர்கொள்ள இருக்கும் சவால் குறித்து கூறியதாவது: கடந்த மூன்று சீசனிலும் மார்கோ மேட்டராஸியின் பயிற்சியின் கீழ் சென்னை அணி மிக சிறப்பாக விளையாடி ரசிகர்களைக் கவர்ந்தது. அவரது பங்களிப்பு மகத்தானது. அதை தொடர விரும்புகிறேன். தாய்லாந்தில் நடந்த மூன்று வார பயிற்சி முகாம் மிகவும் பயனுள்ளதாக இருந்தது. தாய்லாந்து எப்சி அணியுடன் விளையாடிய போட்டியில் 3-0 என்ற கோல் கணக்கில் வென்ற்து, வீரர்களின் தன்னம்பிக்கையை அதிகரித்துள்ளது. எதிர்வரும் சீசனில் சிறப்பாக விளையாடி வெற்றிகளைக் குவிக்க முடியும் என நம்புகிறோம்.